**Hapet thirrja për mobilitete (bursa) stafi të UPT-së,**

**në kuadër të Marrëveshjes KA1, të Programit Erasmus+**

**në Ondokuz Mayıs University (OMÜ), Turqi**

Në kuadër të Marrëveshjes KA1 bilaterale, është hapur thirrja për aplikime për bursa, për stafin e Universitetit Politeknik të Tiranës, në Ondokuz Mayıs University.

**Llojet e mobilitetit përfshijnë:** Shkëmbimin e stafit për trajnim.

**Fusha e studimit/trajnimit:** Të gjitha degët

**Kohëzgjatja e bursave:** 5 ditë + 2 ditë udhëtim

**Numri total i stafit për trajnim:** 3

**Dokumentat e nevojshme për aplikim për trajnim për stafin:**

* CV + lista e publikimeve (në gjuhën angleze);
* Letër motivimi (në gjuhën angleze);
* Kopje e Pasaportës;
* Diploma e nivelit të fundit të studimeve;
* Aprovim nga përgjegjësi i njësisë bazë ku aplikanti, si dhe nga përgjegjësi i njësisë kryesore ku bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Dokumenti i Mobility Agreement (Staff Mobility for Training).\*\*

*\*Plani i mobilitetit për trajnim (training), si dhe periudha e propozuar e mobilitetit duhet të aprovohet/firmoset paraprakisht nga përgjegjësi i njësisë bazë ku aplikani bën pjesë.*

\*\* *Mobility Agreement për Training (trajnim) për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

***Afati për aplikim, pranë Drejtorisë së Komunikimit dhe Koordinimit në UPT:***

***Deri më 17 shkurt 2023, ora 12.00***

Për informacione shtesë në lidhje me procesin e aplikimit në UPT mund të kontaktoni në email: rkodra@upt.al .